open-index/open-wikipedia-markdown huggingface dataset:
Gallinula

A **gallinula** (*[[Grifola frondosa]]*) hè un tipu di fungu chì face parte di a famiglia di e Meripilaceae. U nome corsu vene da u fattu ch'è 'ssu tipu di fungu s'assumiglia, da luntanu, à una gallina.

## Descrizzione
Adultu, 'ssu fungu pò pisà sin'à parechje decine di kilò. A carne hè bianca è unu pocu fibrosa. Racoltu ghjovanu, hè un fungu manghjarecciu.
Si scontra à u statu selvaticu à u pede di e lecce è di i castagni, o di i so radiconi, ma solu d'istate è di vaghjimu. Cresce naturalmente annantu à i radiconi d'arburi. Dipoi qualchì tempu, hè ancu cultivatu in Europa.

## Tassonumia
Parechji sinonimi di *Grifola frondosa* sò:
* *Polypilus frondosus*
* *Polyporus frondosus*
* *Boletus frondosus*
* *Caloporus frondosus*
* *Cladomeris frondosus*
* *Merisma frondosa*

## In Corsica
A gallinula hè assai cumuna in Corsica. 

## Gastronumia
A gallinula hè un fungu manghjarecciu, quand'ellu hè fresca. Si coglie fresca, chì vechja diventa lignosa.

## Lessicu
A *gallinula* hè ancu chjamata a *ghjallina*, a *ghjaddina*, a *ghjallinella* o a *ghjaddinedda*.

## Note


## Ligami
* [Ghjiseppu Leoni, I funghi, Ghjurnata di a Lingua Corsa 2001, [Adecec]]
* Santa Raffaelli è Ghjuvanni Alesandri I funghi di Canaghja, 2015
A donna cumpagna di l'omu

*A donna cumpagna di l'omu* hè una puisia di Paulu Matteiu di la Fuata (1817-1899) chì faci parti di i Puisii Ghjucosi.

## A donna cumpagna di l’omu

:Cosa hè la donna pà i misari murtali?
:Hè stata sempri la causa universali
:Di piaceri è dispiaceri,
:D'ogni beni è d'ogni mali ;
:Hè pietosa ed hè spietata ;
:Hè curtesi ed hè sgarbata.

:Hè piena d'ira, è piena di buntà ;
:Hè amara è dolci ; tuttu odiu è carità ;
:Nè senza edda si pò viva,
:Nè cun edda si pò stà :
:Piegni è ridi ; lu so visu
:Hè un infernu è un paradisu.

:La vi ripetu, la donna hè una cumpagna,
:Hè costa d'omu, devi essa à la custagna ;
:Ùn hè serva nè patrona :
:Parchì l'omu chì si lagna
:Ùn s'annoia à stà cun edda,
:Lu Signori a feci bedda.

:À babbu Adamu chì ùn bii più nè magna,
:Dominiddiu li deti una cumpagna ;
:È lasceti dì à chì voli,
:Ogni cani voli a cagna :
:Ùn và beni l'omu solu,
:Dissi Diu à lu figliolu.

:S'eddu hà lu fretu, si scalda cù a cumpagna ;
:Ma s'eddu casca, ohimè ! Comu s'arragna?
:Qual' l'arrizza, s'eddu casca?
:Qual' l'asciuva, s'eddu si bagna?
:È po volni in u Furciolu
:Chì Lambrasca si stia solu !

:À lu fasgiolu ci voli u palareddu ; 
:L'eddara cerca la leccia o u quarciteddu ;
:À la vita ci vol' l'olmu,
:À la volta lu punteddu :
:Or cusì sarà Lambrasca,
:O s'arrernba o si ni casca.

:La cumpagnia la volni ancu l'aceddi :
:Sò accumpagnati parnici è rundineddi
:Si ni stani à dui à dui,
:Li culombi è i turduleddi :
:Vuleti essa più sicuri?
:Melius nubere quam uri.

:Ghjuntu una volta lu mesi di frivaghju,
:Tutti l'aceddi ni vani à paghju à paghju ;
:Ghjuntu marzu, vo sapeti
:È chì miauli, è chì linguaghju !
:Ghjuntu maghju in Bonifaziu,
:Chì armunia è chì laudaziu !

:Par sinu à i pianti, ci n'hè chì ùn dani fruttu,
:S'eddu ùn s'accoppia lu masciu o beddu o bruttu ;
:Dui è dui si stà megliu,
:È cusì po hè dapartuttu.
:Ùn ci sò ch’è i Balanini
:Chì si fermani fantini.

## Da veda dinò
* Azilonu
2018

**2018**

## Evenimenti
### Premii Nobel 2018
- Premiu Nobel per a Pace : Denis Mukwege (Republica democratica del Congo) è Nadia Murad (Irak).
- Premiu Nobel per a Litteratura : Olga Tokarczuk
- Premiu Nobel per a Medicina : James Allison è Tasuku Honjo.
- Premiu Nobel per a Fisica : Arthur Ashkin, Gérard Mourou è Donna Strickland
- Premiu Nobel per a Chimica : Frances Arnold, George Smith è Gregory Winter
- Premiu Nobel per l'Ecunumia : William Nordhaus è Paul Romer.

## Nàscite

## Morte
* 17 di maghju: Pascal Marchetti, linguistu é autore córsu

## In Córsica

## Riferimenti
* Orsu Ghjuvanni Caporossi, *Cronica di a Corsica*, https://cronicadiacorsica.pagesperso-orange.fr/ 

## Liami
I Messageri

**I Messageri** hè un gruppu di musica corsu creatu in 1996.

= Storia =

U Gruppu I Messageri a principiu in 1996. Sò dui fratelli (Fabrice et Jean-Michel Andreani) di u Capu Corsu è di u Fiumorbu in u Cismonte. A st'epica erani accupagnati di so cuginu Arnaud Andreani. St'annata ani ripurtatu u cuncorsu di a canzona Corsa avanti mille cinque centa persone cù una di a so criaziona.

Dopu 'ssu successu, Antoine Leonardi, patrò di Ricordu, pruponi li d'arrigistratu u so primu dischettu "Simu Nati".

In 2001, ghjè l'ora di u ritornu cù u nuovu dischettu "D'Isule Esiliati". A canzona chì si chjama cumè u dischettu, hè statu scrita pà Patrizia Gattacecca. I fratelli farani pareghji riprisentanzi in Corsica, in Germanu (Sarrebruck) è in francia (Aix, Strasbourg, Chamonix)

U dischettu "A Mio Lettera" nasciarà in 2005 è sarà u veru successu ramazzè à qualchi canzone cumè "Manc'un Addiu", "A Mio Lettera", "Ti torna à Dì" è altri.

Ghjè in 2011 ch'u novu dischettu "Pè Fà La Campà" farà a so affacata è sarà un trionfu. I Messageri girarani in francia è in Auropa.

Sete anni dopu, in 2016 u gruppu scontra u realizadore Rick Allison chì darà u dischettu "Una Via".

## Discugrafia
### Dischetti

### Simu Nati (1996)
1. Speranza
2. Rivenerà
3. Un ti ne fà
4. U miò paese caru
5. Simu nati
6. Amore persu
7. Ogni sera
8. Notte di focu
9. Soffiu
10. Amicu
11. Veni a festighjà

### D'Isule Esiliati (2001)
1. Cun Voi
2. A Chjama
3. O Corsica
4. Pasturellu
5. Vita
6. Canzona Prighera
7. D'Isule Esiliati
8. In Li To Ochji
9. Pienghje
10. Hè L'Amore
11. Sarajevo
12. Ricordi Di Ghjuventù

### A Mio Lettera (2005)
1. A Mio Lettera
2. Si Dice
3. Sò Di a Terra Ch'è Tù Sai
4. Ci Tocca à Fà
5. Ti Torna à Dì
6. Ci Hè Quì Vicinu
7. Chì Ai in Capu
8. Trà Di Noi
9. Dì Mi La Torna
10. U Figliolu Innamuratu
11. Manc'un Addiu
12. È Perdunà
13. La Mio Vela
14. Ad Aspettà

### Pè Fà La Campà (2011)
1. Pè fà la campà
2. Duve hè
3. Dì mi quandu
4. Ch'è tù
5. Chì ti manca
6. È s'ell'un c'era lindumane
7. Ci ne feremu
8. Dì li la tù
9. Ùn ci crede più
10. Pè sperà
11. Ùn traì
12. Hè nostru 'ssu dumane
13. Era cusì
14. S'è vo sentite

### Una Via (2017)
1. Una Via
2. Lasciami Sperà
3. Avà
4. Aduni
5. U Sole Di Mezzanotte
6. T'aghju in La Mente
7. Un'antra Storia
8. Sessant'anni Ad Avà
9. Forza Di L'esse
10. Hè Ora Digià
Preistoria

A **preistoria** (da u latinu *præ* "prima" è *historia* "storia") hè u periudu di a storia umana chì cunvenziunalmente precede a scrittura, anteriore puru à a storia ducumentata è abbracciante l'intervallu tempurale, secondu una visione abbastanza cundivisa, chì và da circa 2,5-2,6 milioni di anni fà sin’à (almenu in Eurasia) à u IV millenniu a.C. In alcune discipline è cuntesti hè inclusiva di a protostoria, cioè di quasi tutta l'era quaternaria.
Chaumont Volley-Ball 52

**Chaumont Volley-Ball 52 Haute-Marne** hè un club di volley_ball. Hè statu fundatu in u 1996. U prisidente attuale hè Bruno Soirfeck. U stadiu si chjama Salle Jean Masson, hà una capacità di 841 persone.

## Tituli

***Liga A**
**Primu : 2017
**Secunnu : 2018, 2019, 2021
 
***Liga B**
**Primu : 
**Secunnu : 2010, 2012

***Copa Francia**
**Primu : 2022
**Secunnu : 2018, 2019

***Super Copa Francia**
**Primu : 2017, 2021
**Secunnu : 

***Challenge Cup**
**Primu : 
**Secunnu : 2017

***CEV Copa Europa**
**Primu : 
**Secunnu :

## Presidentes

## Allinatori

## Ghjucadori
* Jonas Aguenier
* Romain Vadeleux
* Stéphen Boyer
* Horacio d'Almeida
* José Trèfle
* Jérémie Mouiel
* Stéphane Tolar
* Yannick Bazin
* Jean-Philippe Sol
* Laurențiu Lică
* Miloš Terzić
* André Lopes
* Gijs Jorna
* Julián García-Torres
* Maliki-Ismaël Moussa
* Constant Tchouassi
* Nathan Wounembaina

## Referenze


## Liami
*Officiële website CVB52HM
*LNV / Liga A
Oletta (pieve)

A pieve d**'Oletta** hè un'antica pieve di Corsica Suprana à u Medievu. Facia parte di u vescuvatu di Nebbiu.

## Geografia
U territoriu di a pieve d'Oletta currisponde à e cumune attuale di :
* Oletta
* U Poghju d'Oletta.

## Vede dinù
* Lista di e pieve di Corsica
* Diòcesi di Nebbiu

## Riferenze
Nodu grecu

U **nodu grecu**  hè unu di i nodi i più cumuni è simplici. Hè usatu di regula par uniscia dui di dimensioni uguali. Hè inoltri apradatu par tarminà i ligaturi.
## Usi
U *nodu grecu* servi à culligà dui estremità di un curdamu di listessu diamitru è di listessa tissitura.

Apradatu par strigna u curdamu intornu à un ughjettu, parmetti cusì diversi liami currenti, par indittu par chjuda un saccu, lià una bandatura, o ancu annudà un pacchettu.

'Ssu nodu hè dinò apradatu in chirurgia par effittuà una ligatura annantu à una piaga.

## Storia
U nodu grecu esistia dighjà à u prima seculu, com'edda ni tistimunieghja una monugrafia di u medicu grecu Heraklas riguardu à i nodi è bandaturi chirurgichi.

## Annudamentu

L'annudamentu cunsisti à furmà una meza chjavi, po' una siconda ma in u sensu cuntrariu, affinch'è a parti currenti è a parti fissa di ogni corda eschini da listessu latu in ogni rebbiu.

## Noti


## Bibliugrafia
* Petru Casanova, *Motti*, Albiana, 2010.
Cumunità Muntagnola Valle di Cuminu

A **Cumunità Muntagnola Valle di Cuminu** hè una di e cumunità muntagnole di u Laziu, situata ind’a Pruvincia di Frusinone, à ridossu di l'Appenninu centrale è di u parcu naziunale di Abruzzu, Laziu è Mulise.

## Cumune
E 19 cumune sò:
*Acquafundata
*Alvitu (Italia)
*Atina
*Belmonte Castellu
*Campuli Appenninu
*Casalatticu
*Casalvieri
*Gallinaru
*Fontechiari
*Pescusolidu
*Piciniscu
*Posta Fibrenu
*San Biasgiu Saraciniscu
*San Dunatu Valle di Cuminu
*Settefrati
*Vallerutonda
*Vicalvi
*Villa Latina
*Viticusu

## Da vede dinù
*Valle di Cuminu
*Parcu naziunale di Abruzzu, Laziu è Mulise
*Appenninu centrale
Prosper Mérimée

**Prosper Mérimée**, natu u 28 di sittembre di u 1803 in Parigi è mortu u 23 di sittembre di 1870 in Cannes, hè un scrittore, storicu è archeologu francese.

## Biugrafia
A so famiglia face parte di a burghesia, pratichechja l’arte è Prosper Mérimée face studii di dirittu, ampara u pianuforte, è studieghja a filusufia è ancu parechje lingue. S’interessa à a litteratura è publicheghja da 1825 testi, sopr'à tuttu nuvelle chì l’anu fattu cunnosce è li valenu d’esse elettu à L’Accademia Francese in 1844.

In u 1831, entre in li scagni ministeriali è diventa in u 1834 inspettore generale di i munumenti storichi. S’accupa di a risturazione di parechji munumenti impurtante frà i quali a Catedrale Notre-Dame de Paris ch’ellu cunfideghja à Eugène Viollet-le-Duc.

Viaghja tandu à traversu a Francia è crea una classifica di i munumenti storichi. Ghjuntu in Corsica in 1839, face u giru di l’isula da u 16 d’aostu à u 7 d’ottobre, à a ricerca di munumenti interessanti. S'intaressa assai à i megaliti ch'ellu paraguneghja à i munumenti ch'ellu hà vistu in Brittagna, si passiona per e chjese di stile rumanicu ch'ellu circherà à fà rinnuvà (Santa Maria Assunta di Mariana o Canonica, San'Ghjuvani di Carbini...) ma li garba pocu l'arte barocca assai prisente in l'isula.  

I primi munumenti classificati sò : 

* a catedrale Santa Maria Assunta di San Fiurenzu ;
* a chjesa San Michele in Muratu ;
*a torre di Seneca in Luri ;
* a chjesa Santa Cristina à E Valle di Campoloru ;
* a chjesa San Cesariu in Rapale ;
* a stantara d’Appricciani in Sagone (solu munumentu scrittu in a prima lista per a Corsica Suttana).

E so nuvelle e più cunnisciute sò intinte d’esotismu (a Corsica in *Mateo Falcone* è *Colomba* o l’Andalusia in *Carmen*).

Hè in u paese di Fuzzà, in Corsica suttana ch’ellu scontra a vera Culomba chì li derà l’ispirazione per scrive a so nuvella publicata in 1840.

## Scritti nant'à a Corsica

A prima nuvella corsa di Mérimée hè Mateo Falcone, scritta in u 1829. Dece anni dopu, in u 1839, ci hè u *Rapport spécial sur l'état des monuments de la Corse*, dumandatu da u ministeriu di l'internu. Passa tandu sette settimane in Corsica. Tandu scrive dinù *Notes d'un voyage en Corse*. À u so ritornu scrive Colomba, ch'ellu principia à scrive di dicembre 1839.



## "Base Mérimée"
À partesi da u 1834, Prosper Mérimée principia à fà u censu in a Francia sana di i munumenti architetturali i più impurtanti. Hè per rendeli omagiu chì u Ministeriu di a Cultura crea in u 1978 a "Base Mérimée" chì face u listinu di i munumenti storichi.

## Note è riferenze


## Ligami
Base Mérimée : http://www2.culture.gouv.fr/culture/inventai/patrimoine/
Bad Cat

***Bad Cat*** hè un filmu d'animazione di cumedia è avventura turca di l'annu 2016, prudottu da Anima Istanbul è publicatu u 5 di ferraghju di u 2016 da Odin's Eye Entertainment. Hè u primu filmu d'animazione Anima Istanbul. U filmu hè basatu annantu à una seria di libri di Bülent Üstün, più nutevuli Kötü Kedi Şerafettin.

## Note


## Ligami
*  U situ ufficiale 
*  IMDB
Coluche

**Coluche**, nome d'arte di **Michel Gérard Joseph Colucci** (Pariggi, 28 ottobre 1944 - Opiu, Alpi Marittimi, 19 ghjugnu 1986), hè statu un attore è comicu francese di origine italiana.

## Biugrafia
Coluche nascì à l'ospidale *Maternité Notre-Dame de Bon Secours*, in u 14° *arrondissement* di Parigi, u 28 ottobre di u 1944, figliolu di un immigratu talianu originariu di Casalvieri (cumuna di a Valle di Cuminu in pruvincia di Frusinone), Honorio Colucci, di prufessione pittore edile, è di Simone Bouyer, detta *Monette*, una fiuraghja francese.

Aduttò u nome d'arte di *Coluche* à l'età di 26 anni, quandu cuminciò a so carriera. Diventò celebre pè e so tirate è u so cumpurtamentu irriverente versu di a pulitica è di u guvernu.
Casalvieri

**Casalvieri** (*Casaluiére*,  /kasaˈlwjeːrə/ in a lingua lucale) hè una cumuna taliana di a pruvincia di Frusinone, in u Laziu. Tene 2676 abitanti. Si trova ind'è a Valle di Cuminu.
Frìsgiula

A **frisgiula** (*Borago officinalis*) hè una spezia di pianta chì faci parti di a famiglia di i Boraginaceae.

## Discrizzioni

A frisgiula hè una pianta arbacea annuali appartinendu à a famiglia di i Boraginaceae. Hè urighjinaria di u circondu mediterraniu, ma hè avà largamenti cultivata in u mondu sanu par causa di i so utilisazioni midicinali è culinarii. 

A frisgiula hè una pianta ribusta chì pò aghjunghja un'altezza da 60 à 100 centimi. Pussedi i piccioli ritti è ramificati, cuparti à pela rozi. I so fogli sò grandi, uvali è appena dintati annantu à i lati. Sò ancu cuparti di pela, ciò chì li dà una tissitura roza tucchendu la. I fiora di *Borago officinalis* sò d'un turchinu vivu è à forma di stedda. Sò ragruppati in gaspi pindenti in cima à i piccioli. 

## Ripartizioni

A frisgiula hè urighjinaria di u circondu mediterraniu, ma si hè sparta in numarosi righjoni di u mondu grazia à a so cultura è à u so utilisazioni in quant'è pianta urnamintali. Omu a trova avà in numarosi paesi, in particulari in Auropa, in America subrana è in Australia. Cresci di regula in i terri beddi assiccati è assuliati. 

*Borago officinalis* hè prisenti in Corsica.

## Biulugia

A frisgiula hè una pianta annuali chì si ripraduci da graneddi. Fiurisci da maghju à sittembri, attirendu numarosi insetti inamacatori tali l'abbi è i sbarabattuli. I graneddi sò spargugliati da u ventu è poni firmà campivi in a terra mentri parechji anni. 

## Tassunumia

*Borago officinalis* apparteni à u genaru *Borago*, chì cumprendi parechji altri spezii simili. Certi sinonimi apradati pà disignà 'ssa pianta sò Borago hortensis è Borago boraginaceae. 

## Cunsirvazioni

A frisgiula ùn hè micca cunsidarata com'è una spezia minacciata. Par causa di a so larga distribuzioni è di a so cultura sparta, hè faciuli dispunibili in u cummerciu ed hè à spessu cultivata in i giardini. Eppuri, hè impurtanti di vighjà à ciò ch'i pupulazioni salvatichi ùn siini micca sfruttati incù eccessu cù u fini di prisirvà a biudiversità è l'ecusistemi ind'edda si trova. 

## Lessiculugia
Altri noma di a frisgiula sò : a **burrascia**, a **burrace** o  a **burracine**.

## Usi
I casci si mettini in a suppa nanzi ch’edda fiurischi, di i foglii si ni faci dinò una tisana pà i reni. U fiori si metti in a frittata d’ovi, in i schjacci. Ghjè inzuccaratu è i ziteddi u suchjavani. Si metti à buleghju cù i violi è si ni faci una tisana bona par u pettu.

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Borago officinalis'' annantu à Wikimedia Commons.
Jean-Luc Battini

**Jean-Luc Battini** (Saint-Germain-en-Laye, 14 nuvembri 1967) hè un attore è u direttore di l'attività, profumiere, attore, fotografu freelance, natu in Saint-Germain-en-Laye, d'origine corsa. Vive trà Bonifaziu è u cuntinente.

## Biugrafia

### Televisione
- *Les Folies Offenbach* - Michel Boisrond
- *Un comique né* - Michel Polac
- *L'Orange amère* - Roger Hanin
- *Das Fest* (tedescu) - Karleinz Bieber
- *Le Temps des yéyés* - Gérard Jourd'hui
- *Les Fureurs du Théâtre romantique* di Jean-Louis Fournier
- *Les Ailes de la Victoire* – Daniel Lander
- *Les Nouveaux Chevaliers du Ciel* – Patrick Jamain
- *Vivement Lundi* – Didier Jamain
- *Marc et Sophie* – Agnès Delarive
- *La Tête en l'Air* – Marlène Bertin
- *L'Homme a tout faire* – Patrick Gandrey-Rety
### Cinema
;1980:
-- *L'Immorale* - Claude Mulot
-- *Le Souffle de l'esprit* - Léon de Pas
-- *Le Rendez vous de Notre-Dame* – Léon de Pas
;1983:
- *Vous habitez chez vos parents?* - Michel Fermaud
;1987:
- *La Rumba* – Roger Hanin
- *Duo Solo* – Jean-Pierre Delatt
### Premiu
Hà avutu u premiu di cummedia moderna in u concorsu drammaticu di a "Scena Francese" (1981).

## Note


## Ligami esterni
* A personalità pubblica, https://www.facebook.com/pages/Jean-Luc-Battini/108558289169048.
* Un situ annantu à Jean-Luc Battini, https://jeanlucbattini.wordpress.com/.
L'Algérino

**Samir Djoghlal** (2 maghju 1981 in Marseglia), notu com'è **L'Algérino**, hè un rapper è cantadore francese d'urighjine algerina.

## Biugrafia
## Discugrafia
### Album
* Les derniers seront les premiers (361 Records, 2005)
* Mentalité pirate (Six-O-Nine Productions, 2007)
* Effet miroir (Six-O-Nine Productions, 2010)
* C'est correct (Six-O-Nine Productions, 2011)
* Aigle royal (Monstre Marin Corporation, 2014)
* Oriental Dream (Black Pearl Music, 2015)
* Banderas (Black Pearl Music, 2016)
* International (Black Pearl Music, 2018)
Finochju

U **finochju** (*Foeniculum vulgare*) hè una spezia di pianta chì faci parti di a famiglia di l'Apiaceae.

## Discrizzioni

U finochju hè una pianta arbacea vivaci appartinendu à a famiglia di l'Apiaceae. Hè carattarizatu da piccioli ritti pudendu aghjunghja insin'à 2 metri d'altezza, incù fogli finamenti frastagliati è fiora giaddi ragruppati in cucculi. U finochju cumunu sgaghja un adori anizatu distintu è pussedi un gustu appena inzuccaratu. 

## Ripartizioni

U finochju hè urighjinariu di u bacinu mediterraniu, ma hè oramai largamenti spartu in u mondu sanu. Omu u trova par u più in i righjoni caldi è timparati, ind'eddu cresci à u statu salvaticu in i pratulini, i bordi di stradonu è i tarreni abbandunati. Hè ancu cultivatu in numarosi paesi pà i so usi culinarii è midicinali. 

*Foeniculum vulgare* hè prisenti è mori cumunu in Corsica.

## Biulugia

U finochju hè una pianta risistenti chì si pò adattà à diffarenti tipi di terri, da a rena o u tufu à l'arzilla. Prifirisci eppuri i terri beddi assiccati è assuliati. 'Ssa pianta hè capaci à ripraducia si à tempu par via di graneddi è di rizomi, ciò chì li parmetti di culunizà prestu nuveddi tarritorii. I fiora di u finochju cumunu sò inamacati da l'insetti, ciò chì prupizia a dispersioni di i graneddi. 

## Tassunumia

U finochju hè ancu cunnisciutu sottu à altri noma scentifichi, tali Anethum foeniculum è Foeniculum ufficinali. 'Ssi sinonimi sò calchì volta usati in a litteratura scentifica. 

## Cunsirvazioni

U finochju ùn hè micca cunsidaratu com'è una spezia minacciata. À l'incuntrariu, a so capacità à adattà si à diffarenti ambienti è a so larga ripartizioni ni facini una pianta cumuna è abundanti. Eppuri, hè impurtanti di nutà chì certi sottuspezii di finochju sò endemichi à certi righjoni è pudariani nicissità un'attinzioni particulari in termini di cunsirvazioni. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Foeniculum vulgare'' annantu à Wikimedia Commons.
Università di Sàssari

L**'Università di Sàssari** (in talianu *Università degli Studi di Sassari*, latinu *Universitas Turritana Sacerensis*, sassaresu ***Unibessiddài di Sàssari***, sardu *Universidade de Tàtari*), à l'accortu **UNISS**, hè un' università in la cità di Sàssari in Sardegna incù à l'incirca 18.000 studianti. 

## Ligami
* 
* Situ uffiziale di l'Università di Sàssari
Tasgia

A **tasgia** (*Lepista nuda*) hè un tipu di funzu chì face parte di a famiglia di i Tricholomataceae.

## Descrizzione

U cappellu hè carnosu, largu 6-10 è ancu 15 cm, cunvessu eppo' pianu, lisciu è umidu, di culore turchinicciu o viulettu. Cumporta e sfumature di brunu soprattuttu in u centru chì si stindenu incù l'età. 
U pede hè robustu ma diventa ciottu, largu 4 à 9 cm, bellu fibrosu, un pocu bulbosu à u livellu di u basamentu. 
A carne hè tennera, bianca è viuletta.

## Tassonumia
Parechji sinonimi di *Lepista nuda* sò:
* *Agaricus nudus* Bulliard (1790)
* *Agaricus quadrifarius* Schumacher (1803)
* *Hypophyllum caprinum* Paulet (1808)
* *Cortinarius nudus* (Bulliard) 

## Note


## Ligami
* [I funghi, Ghjurnata di a Lingua Corsa 2001, [Adecec]]

## Da vede dinò
* funghi di Corsica
Peter Dougan Capaldi

**Peter Dougan Capaldi** (* Glasgow, 14 d'aprile 1958) hè un attore è realizadore scuzzese. Hè autore di scenarii dinù, è ancu cantadore.

## Biugrafia
Capaldi hè natu à Glasgow, in Scozia. A famiglia di so mamma, Nancy Soutar, era di Killeshandra, una cità chjuca di a Cuntea irlandese di Cavan; a famiglia di so patre, Gerald John Capaldi, pruvinia invece da u paese di Piciniscu, ind’è a Valle di Cuminu, in pruvincia di Frusinone.

Hà avutu un grande numeru di rolli in filmi è à a televisiò, ma quelli duve hè forse più cunnusciutu sò quellu di u "dodecesimu Duttore" ind’à seria di fintascienza *[[Doctor Who]]* è quellu di "Malcolm Tucker", prutagunista di a seria televisiva di a BBC *[[The Thick of It]]* è di u so filmu spin-off *[[In the Loop]]*.

In u 1995 hà vintu l'Oscar di a migliore corta mitratura pè u filmu da ellu stessu direttu *[[Franz Kafka's It's a Wonderful Life]]*. Hà guadantu dinù dui BAFTA Award, un Premiu Chlotrudis cum’è migliore attore nun prutagunista è dui British Comedy Awards.
Patellu neru

U **patellu neru** (*Hyoscyamus niger*) hè un tipu di fiore chì face parte di a famiglia di e Solanaceae. Hè una pianta erbacea, originaria d'Eurasia. Hè una pianta tossica, ricca di alcaloidi tropanichi. Si trova in Europa, in Asia bureale è occidentale, è ancu in Africa settentriunale.

## Descrizzione
U patellu neru hè una pianta annuale o bisannuale sient'è a varietà, à odore sgradevule è à peli appicicanti. U picciolu pilutu è viscosu hè simpliciu per a varietà annuale è ramificatu per a varietà bisannuale. U patellu neru hè altu da 20 cm à 90 cm.

E numerose casce sò molle è dolce. Sò ovale, lungarine, à lobi disuguali triangulari è à arice acutu.

U fiore hè in generale sessile, terminatu da cinque lobi larghi attundati. U caliciu hè verde, largu 10-15 mm, à 5 denti. A curolla hè actinumorfa ma incù una saldatura appena più minore à i dui petali inferiori, gialla pallida, incù una gola purpurea o viulina. A fiuritura si svoglie da maghju à sittembre.

## Tassonumia
Parechji sinonimi di *Hyoscyamus niger* sò:
* Hyoscyamus agrestis Kit.
* Hyoscyamus auriculatus Ten.
* Hyoscyamus lethalis Salisb.
* Hyoscyamus bohemicus F.W.Schmidt
* Hyoscyamus niger var. annuus Sims
* Hyoscyamus officinarum Crantz

## Ripartizione

U patellu neru hè originariu d'Europa, d'Africa suprana è d'Asia occidentale. Hè stata introduttu in altre rigione di u mondu, in particulare in America suprana è in Australia. Omu a trova di regula in e zone timperate, e pratuline, i terreni senza culture è i bordi di stradone. 

U patellu neru hè prisente in Corsica.

## Biolugia

U patellu neru hè una pianta tossica, cuntinendu alcaloidi. 'Sse sustanze ponu avè effetti allucinogeni è sò usate à fine medicale in certi casi. A pianta hè ancu cunnisciuta per u so odore sgradevule. 

U patellu neru fiurisce da ghjunghju à sittembre. I fiori sò impullinati da l'insetti, in particulare l'ape è e farfalle. I granelli sò spergugliati da u ventu è ponu firmà campii mentre parechji anni. 

## Tassonumia

*Hyoscyamus niger* appartene à u generu Hyoscyamus, chì cumprende parechje altre spezie simile. Frà i sinonimi di *Hyoscyamus niger*, omu trova Hyoscyamus officinarum è Hyoscyamus vulgaris. 

## Cunsirvazione

U patellu neru hè cunsiderata cum'è una spezia invadente in certe rigione induv'ella hè stata introdutta. Pò fà cuncurrenza à e spezie indigene è disturbà l'ecusistemi lucali. In certi paesi, e misure sò pigliate per cuntrullà a so prupagazione. 

## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.

## Da vede dinù
* u patellu

## Ligami
* E piante di Balogna 

## Note


## Altri prugetti
*  ''Hyoscyamus niger'' annantu à Wikimedia Commons.
Coda di volpe

A **coda di volpe** (*Lagurus ovatus*) hè un tipu di fiore chì face parte di a famiglia di e Poaceae. Hè abbastanza cumuna in Europa in e rigione litturale. Hè ligata in modu preferenziale à e spiaghje, ma si pò truvà qualchì volta in certe zone interne renose, incù un clima caldu.

## Descrizzione
Hè una pianta annuale alta da 10 à 40 cm, piluta, chì si prisenta à spessu in pupulazione dense longu à i stradelli. A so reta di radiche sparta è superficiale cuntribuisce à a fissazione di e dune. E so casce, corte, larghe è verde anu u basamentu di u lembu munitu di una ligula corta, mozza. A cascia suprana prisenta una guaina panzuta assai caratteristica.

U culore duminante di i fiori hè biancu. Fiurisce da maghju à aostu. A sessualità di a pianta hè ermafrodita.

## Usi
A coda di volpe hè una bella spezia chì hè racolta è imprudata in e composizione di fiori secchi.

## Tassonumia
Parechji sinonimi di *Lagurus ovatus* sò:
* *Lagurus dalmaticus* Gand.
* *Lagurus dimorphus* Gand.
* *Lagurus humilis* Gand.
* *Lagurus nitens* Lojac.

## Da vede dinù
* a volpe
* a flora di Corsica

## Ligami
* E piante di Balogna 

## Note
Naruhito

**Naruhito** (natu **Hiro-nomiya Naruhito Shinnō**, giapponese: 浩宮徳仁親王, in Tokiu u 23 di Ferraghju di u 1960) hè l'imperatore di u Giappone dàpoi u 1 di maghju di u 2019.
A so prucissioni

**A so prucissioni** hè una puisia di Paulu Matteiu di la Fuata (1817-1899) chì faci parti di i Puisii Ghjucosi.

## A so prucissioni
:La prucissioni furmata à doppiu stolu,
:Cantava un ghjornu, in ghjesgia d'lu Furciolu,
:Lu cumpiendu d'la duttrina,
:Donna soia è omu solu;
:L'omu intria par una porta,
:È la donna era ancu à sorta.
:L'omini intruti cantavani à l'altari,
:È a gola piena *Sesto non fornicari*,
:È li donni isciani tandu
:Rispundendu à noti chjari:
:Almenu una volta l'annu!
:È lu preti era in affannu.

## Rifarenzi
* Paulu Matteiu di la Fuata (1993, 2006), *Poesie Giocose*, Aiacciu, CRDP di Corsica - Università di Corsica.
Catastaghju

Un **catastaghju** hè una custruzzione furmata da petre impilate à l'asseccu. E so dimensione è cumplessità ponu varià in modu impurtante, chì ci sò chjuchi, mizani è propriu maiori. E petre sò qualchì volta adurnate, da mutivi artistichi, rituali o ancu funzionali. I catastaghji sò stati imprudati dapoi a preistoria per varii scopi, è sò sempre impiigati in bon' parechji lochi  di u mondu sanu.

## I catastaghji muderni
A funzione a più cumuna di i catastaghji hè quella di puntu di riferimentu, in particulare in muntagna, per indittà u stradellu. Eppuru, sò sempre imprudati per parechji altri scopi, in latri lochi. In e rigione nurdinche, specialmente in l'acque di a Scandinavia è di u Canada orientale, sò imprudati cum'è signalamenti ottichi per a navigazione.

Hè inoltre sempre vivu u so improdu per fini storichi è cummemurativi, o ancu per raghjone decurative è artistiche. Un esempiu hè a seria di numerosi catastaghji signalendu e fosse cumune di suldati britannichi in u locu di a battaglia d'Isandlwana in Sudafrica. Un antru esempiu hè u catastaghju di Matthew Flinders, annantu à u fiancu di l'Arthurs Seat, una piccula muntagna annantu à e rive di a cala di Port Phillip, in Australia. Un grande catastaghju hè statu custruitu in cima à una cullina accantu à l'autostrada Interstate 476 à Radnor, in Pennsylvania, cum'è parte di una seria di sculture di petra iniziate in u 1988 per simbulizà l'eredità gallese è imbillisce u paisaghju intornu à l'autostrada. Altri catastaghji sò simpliciamente cantieri induve l'agricultori cuncoglienu e petre cancellate da un campamentu, cum'è quelli chì sò visibili annantu à i Monti Catskill, in Nord'America, dunde ci hè una forte tradizione di ceppu scuzzese, è ponu ancu indicà i lochi induv'ellu hè statu persu u bestiame. In altri cuntesti, i catastaghji ponu avè un scopu esclusivamente artisticu, cum'è in une poche di opere d'Andy Goldsworthy.

## I catastaghji in Corsica

I catastaghji sò assai prisenti in Corsica, sopratuttu in muntagna per indittà i stradelli di girandulata.

U catastaghju ùn deve micca esse cunfusu incù u muchju, un usu anticu chì cunsiste in un accumulu di petre o di branche, per signalà u locu ind'ellu hè mortu qualchissia in modu viulente è tragicu. L'usu hè, per quellu chì ci passa, di lampà ci una petra o un pezzu di legnu. U muchju ùn hè micca cascatu in disusu, ma à spessu, à i ghjorni d'oghje, ci hè una stela accantu à u muchju.

## Note
Tissitura Verde e Turchina

A sprissione **Tissitura verde è turchina,** sorge di unu di l'arnesi i più impurtanti chi si ritruvanu nanta a leghje Ingaghju Naziunale pè l'Ambiente di u 2010, stratta da u Grenelle di l'Ambiente.  

A tissitura hè fatta da a reta di curridori biológichi (o di curridori ecologichi, esistenti o da restaurà), è di curridori di paesaghji, è di pozze "serbatori di biodiversità". 

U so scopu hè d'impedisce a perta di biodiversità (straurdinaria è urdinaria), u paisaghju essendu di più in più frastagliatu, sezziunatu, fragmentatu.  
Hè dinò a versione naziunale di a reta ecologica paneuropea.  

A tissitura deve cuntribuisce à: 

- sminuì a frammentazione è a vulnerabilità di l'abitati naturali, è tene contu di u spiazzamentu di e spezie indè u contestu di u cambiamentu climaticu; 

- priservà è ligà i spazii impurtanti pè a biodiversità, cù i curridori; 

- priservà i stagnoli, e padule, i fiumi, e sponde di fiumicelli, corsi d'acqua (zone umide, estuarii ...) ; 

- facilità i scambii genetichi necessarii à a sopravivenza di e spezie; 

- migliorà a qualità ed a diversità di i paesaghji. 

(Codice dell'ambiente, articulu L. 371-1)

## Storia
Fubbi capitu chì a cunnettività di i spazii naturali hè nicissaria à a so risilienza / risitenza. Hè perciò i ghjuristi ani elaburatu cunvenzioni internaziunali, testi eurupei è legi:

- A Cunvenzione nanta a Diversità Biológica (Rio, 1992): u tuttu primu paragrafu ramminta  *a valore di a diversità'.'

- A Strategia paneuropea pè a prutezzione di a diversità biològica è paesaghjera ([[1995]]): primu testu internaziunale spiegandu u cuncettu di reta.

- A leghje Voynet, Acconciu è Sviluppu durèvuli (o à longu andà) di u territoriu, di u [[25 di ghjugnu]] di u [[1999]], menziuna in u so articulu 23:

*e rete ecologichi, i curridori è l'estensione di i spazii prutetti chi occore di urganizà*

è sibula *i territorii sgradati è l'azzione* *di* *ricunquista ecologica chi ani bisognu''. 

## Nòtte
Nepita

A **nepita** (*Calamintha nepeta nepeta*) hè un tipu di fiore chì face parte di a famiglia di e Lamiaceae. 

## Descrizzione
A nepita hè alta circa 30 à 40 cm. Fiurisce da ghjugnu à sittembri. I fiori sò turchini chjari è assai profumati.

## Etnolugia
A nepita hè profumata è hè stata da sempre imprudata in a gastronumia corsa, per mette in e salse o in i tiani, in a suppa d'erbette, ma dinò in a carne, i pesci o i ligumi. A dici Paulu Simonpoli chì "Si manghjava ancu per spuntinu, cù oliu, annant'à un pezzu di pane.".

Ci conta Simonpoli chì "U Ghjovi Santu si ne mettia ind'e frittate è e bastelle cù menta è puleghju (Niolu)".

## Citazione
Accade chì a nepita fussi citata in a literatura è a cultura corsa. Per indettu in sti pruverbii corsi:
* *Trà nepita è puleghju, unu hè male è l’altru peghju.*
* *O nepita chì stai cusì imbuffata, hai le sette virtù è ùn sì circata.*
è in *A Funtana d'Altea* di Ghjacumu Thiers:
* *È Altea chì aspetta. A machja puzza. Mintrastu è nepita. Eramu trè, eo, ellu è Niculaiu. A pena in capu di a voce chì mughja. L'ombra hè fresca.*

## Note


## Riferimenti
* D. Ristorcelli, F. Tomi, J. Casanova, (1996). *Olii essenziali di Calamintha nepeta subsp. nepeta è subsp. glandulosa di Corsica* - *Essential oils of Calamintha nepeta subsp. nepeta and subsp. glandulosa from Corsica (France)*, Journal of essential oil research: JEOR (USA).
* Paulu Simonpoli, ''E piante salvatiche - Cunniscenze è usi'', 1982, Parcu Naturale di Corsica

## Ligami
* E piante di Balogna 

## Da vede dinù
* u puleghju
* u mintrastu
Medellín

**Medellín** hè una cità di Culumbia, capitale di u dipartimentu di l'Antioquia, à u nordeste di u paese. A so populazione hè di 2.700.702 abitanti (2024). Ghjè a siconda cità più populata di Culumbia, dopu à Bogotà. Medellín hè situata in a valle di Aburrà, in a curdigliera centrale di l'Andi columbiani, à più di 1.400 metri sopra u nivellu di u mare. 

A so superficia hè di 382 km². 

## Giugraffia

### Situazione
Medellín si trova in a valle di Aburrà, in a curdigliera centrale di Culumbia. Hè dunque situata in una regione muntagnosa, à un altitudine di circa 1.500 metri sopra u nivellu di u mare. A superficia tutale di a cità hè di 382 km².

E catene muntagnose chì circundanu a valle, incù e sfarente alture, sò rispunsevuli di a furmazione di parechji microclimi, cascate d'acqua, fureste verde è diversi paisaghji umidi ricchi di biodiversità.

### Idrograffia

Per via di u clima ùmedu di a regione, i fiumi è corsi d'acqua sò numerosi. A valle di Aburrà ne pussede assai. I più famosi fiumi di a regione sò u río Cauca, u río Magdalena è u río Medellín. St'ultimu fiume attraversa a cità di u listessu nome da u Nordu à u Sudu. A so surghjente si trova in u paese di Caldas, à più di 3000 metri d'altitudine.

I principali corsi d'acqua chì attraversanu a cità sò u Doña María, l'Aguacatala, u Jabalcona, u Volcana, u Guayabala, l'Altavista, u Picacha, u Malpaso, l'Ahorcado, u Molino, u Quintana, u Rosa è u Madera.

### Clima
Medellín pussede un clima subtrupicale ùmedu. Piove assai tuttu l'annu è a timperatura media hè di 22°C. A precipitazione media annuale hè di 1.752 mm. Ci sò più di 200 ghjorni di piova per annu. Medellin hè ghjeneralmente chjamata "*la* *Ciudad de la Eterna Primavera*", a cità di u veranu eternu, per via di u so clima sempri dulce è piacevule.

## Storia

## Dimugraffia

In u 2024, a populazione di Medellín hè di 2,62 milioni abitanti. Ci sò 1,38 milioni di donne (53%) è 1,23 milioni d'omi (47%). L'abitanti di Medellín rapprisentanu 37% di a pupulazione tutale di u dipartimentu d'Antioquia. Ghjè a cumuna più pupulata di u dipartimentu. 

## Guvernu è administrazione

## Ligami è riferenze
The Big Bang Theory

**The Big Bang Theory** hè una sitcom americana di l'anni 2007-2019 creata da Chuck Lorre è Bill Prady.

## Da vede dinò
* Family Ties
* ICarly
* Liv and Maddie
* Spin City
* The Simpsons
Ghjaddinedda organu

A **ghjaddinedda organu** (*Chelidonichthys cuculus*)  hè una spezia di pesciu chì faci parti di a famiglia di i Triglidae.  Hè largamenti sparta in l'Atlanticu di l'Estu, l'isuli  britannichi (hè mintuvata dinò in Nurvegia), in a Mauritania (ancu Madera è l'isuli Azzori). Hè dinò cunnisciuta in tuttu u mari Tarraniu è forsi in u mari Neru. 

## Discrizzioni
A ghjaddinedda organu hè un pesciu di fondu assà carattaristicu, incù una grandi testa è ochja maiori. A testa hè prutetta da grandi placchi ussacuti è forti spini. I trè raghji infiriori di i nutaghjoli pitturali sò spiccati, in forma di diti, è cuntenini l'organi  sinsuriali. A ghjaddinedda organu hà un corpu ribustu, una testa è l'ochja di grandi diminsioni è i scagli mudaratamenti grandi, ciò chì li parmetti di "senta" i picculi pesci, crustacei è altri invirtibrati chì stani in i sedimenti. Hè una di i più chjuchi di i ghjaddineddi auropei, aghjunghjendu una lunghezza massima di 40 cm (16 po). A culurazioni hè rossa rossa incù tacchi rusulini è arghjintini annantu i lati è a testa. I placchi ussacuti prutittrici annantu a testa, carattaristichi di tutti i ghjaddineddi, sò assà visibuli ind'è 'ssa spezia. Longu a linia latirali, ci hè un'infilarata di grandi scagli à forma di placchi. A nutaghjola dursali divisa hà novi lischi è da dicessetti à diciottu raghji moddi, mentri ch'è a nutaghjola anali ùn hà micca lischi è sedici à diciottu raghji moddi.

## Ripartizioni è ambienti
A ghjaddinedda organu hè urighjinaria di i rigioni timparati di l'Atlanticu è di u mari Tarraniu. L'ariali di ripartizioni si stendi da u sudu di a Nurvegia è di a Svezia versu u sudu insin'à à l'isuli  britannichi, in a Francia, in a Spagna, à Madera, à l'Azzori  è à a costa africana insin'à in Mauritania. Hè dinò prisenti in u mari Tarraniu è podarsi in u mari Neru. U liveddu di prufundità si stendi da a suparficia insin'à à circa 400 metri (1312 pi), ma si trova par u più trà 30 è 250 metri (98 è 820 pi). Ma a ghjaddinedda organu si pò truvà dinò annantu à a rena, i cotuli o i fondi marini rucciosi chì si ciba d'invirtibrati di fondu, com'è i crustacei, è ancu i  picculi pesci.

## Noti


## Bibliugrafia
* Petru Casanova, *Motti*, Albiana, 2010

## Liami
* ''I pesci marini'', Uffiziu di l'Ambienti di a Corsica

## Da veda dinò
* a ghjaddinedda
Cristiano Ronaldo

**Cristiano Ronaldo dos Santos Aveiro** (prununzia: ) (natu in u 1985 in l’isula di Madera) hè un ghjucadore di pallò purtughese

Hè cunsideratu unu di i migliori ghjucadori di futbol , essendu, per esempiu, passatu da u Manchester United à u Real Madrid.

## Biugrafia
Hè cunnisciutu per a so velocità, a so tecnica, è a so capacità à marcà in ogni situazione.

Principiò a so carriera prufessiunale cù u Sporting di Lisbona, prima d’esse ricrutatu da u Manchester United in u 2003. Cù i « Red Devils », vincì u so primu Ballon d’Or in u 2008. Dopu, ghjucò parechji anni à u Real Madrid (2009-2018), induv’ellu diventò u migliò marcadore di a storia di u club. Cù i « Merengues », vincì quattru Lighe di i Campioni.

Passò dopu à a Juventus di Turinu è infine riturnò à u Manchester United prima d’unisce si à Al-Nassr, in Arabia Saudita, in u 2023.

Capitanu di a squadra naziunale di u Portugallu, hà vintu l’Euro 2016 è a Nations League 2019. Hè ancu u migliò marcadore di l’istoria di e selezzione naziunale.

Hè cugnumatu « CR7 » da e so iniziali è u numeru ch’ellu porta spessu. Hè cunsideratu cum’è una legenda viva di u football mundiali.

## Carriera prufessiunale

* **Sporting CP** (2002–2003)

* **Manchester United** (2003–2009, 2021–2022)

* **Real Madrid** (2009–2018)

* **Juventus** (2018–2021)

* **Al-Nassr** (2023–...)

## Statìstiche
Durante a so carriera, Cristiano Ronaldo hà marcatu più di **850 butte** in partite ufficiale, ciò chì ne face unu di i migliori marcatori di tutti i tempi. Hà dinù stabilitu numerosi **record** in Lighe di i Campioni (più di 140 butte), è in selezzione naziunale (più di 120 butte).

## Trofei

**Cristiano Ronaldo** hà vintu **5** Ballons d'Or in tutta a so carriera prufessiunale. (2008, 2013, 2014, 2016, 2017)

Hà vintu : **4x Vincitore di u Golden Boot** (*Golden Boot winner*), **4x** **U ghjucatore di l'annu UEFA** (*UEFA Player of the Year*), **3x U megliu ghjucadore di l'omi FIFA** (*The Best FIFA Men's Player*), **13x Ghjucatore di l'annu** (2007 : Regnu Unitu, 2007 : Portugallu, 2008, 2009, 2011, 2012, 2013, 2015, 2016, 2017, 2018, 2019, 2020) (*Player of the Year*), **1x Premiu FIFA Puskás** (*FIFA Puskás Award*), **20x Primu marcatore**  (*Top Scorer*), **9x Ghjucatore di a Stagione** (*Player of the Season*), **1x Campione d'Europa** (2016) (*European Champion*), **5x Vincitore di a Champions League** (2008, 2014, 2016, 2017, 2018) *(Champions League winner*), **3x Vincitore di a Supercup UEFA** (2015, 2017, 2018) (*UEFA Super Cup winner*), **2x Campione d'[[Italia]]** (2019, 2020) (*Italian champion*),  **2x campionu di [[Spagna]]** (2012, 2017) (*Spanish champion*), **3x campionu [[Inglese]]** (2007, 2008, 2009) (*English champion*).

## Note è fonti

## Vede altri

* Portugallu
Pesciu rondina

U **pesciu rondina**  (*Dactylopterus volitans*)  hè una spezia di pesciu chì face parte di a famiglia di i Dactylopteridae.  

## Descrizzione
A testa hè abbastanza maiore, incù una grande bocca, munita di un'armatura ossacuta. U corpu hè allungatu, piuttostu cumpressu annantu à u spinu. U pesciu rondina pussede duie nutaghjole dursale, a prima hè addirizzata da i raghji zimbrunuti simili à quelli di e spine (cum'è a nutaghjola anale) mentre ch'è a siconda hè più dolce. E nutaghjole ventrale sò pinzute, a coda hè allungata. A più caratteristica visibile di 'ssa spezia sò e grande nutaghjole petturale, sustenute da longhe è forte righe chì, quand'elle  sò  allargate, formanu una grande ellisse, permittendu à i pesci di " arià " vicinu à u fondu marinu. 

A livrea varieghja appena da un esimplare à l'altru, incù un culore di fondu andendu da u grisgiu-brunu à u giallu o ancu u russicciu, decurata di 3 fasce o più chì sò verticale brune è pichjulate bianche. E nutaghjole petturale anu listessa culurazione, ma sò puntighjate è cuttighjate dinù di un turchinu elettricu. 
 
U pesciu rondina aghjunghje una lunghezza di 50 cm. 

U nome di pesciu rondina vene da a cridenza chì 'ssu pesciu pò bulà fora di l'acqua grazia à e so nutaghjole pettorale assai larghe. Eppuru,  hè impussibile per via di a struttura massiccia di u pesciu è soprattuttu di a testa abbastanza greva chì hè coperta à placche d'ossu.

## Ripartizione è ambiente
U so ambiente hè benticu è hà e so limite trà 10 è 80 metri di prufundità. U pesciu rondina stà in i fondi marini di u mare Terraniu, di Madera,  di l'Azzore è di l'oceanu  Atlanticu, da l'Angola à a costa europea (qualchì volta da u nordu à u sudu di l'Inghilterra ) in l'Atlanticu di l'Est è da u Canada à l'Argentina in l'Atlanticu di u Punente. I campioni ghjovani si trovanu dinù à uni pochi di metri di prufundità, annantu à i fondi rinosi.

## Note


## Bibliugrafia
* Petru Casanova, *Motti*, Albiana, 2010

## Ligami
* ''I pesci marini'', Uffiziu di l'Ambienti di a Corsica

## Da vede dinù
* i pesci  di Corsica
Mennula

A **mennula**  (*[[Pagellus acarne]]*)   hè un pesciu di mari chì faci parti di a famiglia di i Sparidae. 

## Discrizzioni
A mènnula t'hà una forma piuttostu lungarina ed hà una gobba fruntali carattaristica chì rendi u so prufilu probbiu incunfundibuli. L'ochji hè più chjucu è u muccichili più longu ch'è ind'è *Pagellus bogaraveo*. Ci hè una tacca nera à u basamentu di a nutaghjola pitturali. 
 
A livrea hè varievuli, u spinu pò essa arghjintinu, grisgicciu o rusulinu, i lati sò arghjintini incù i riflessi rusulini. U pesciu morti hà una culurazioni arghjintina uniforma. A cavità buccali hè rossa. 
 
A lunghezza media hè di 25 cm, ma pò aghjunghja 36 cm.

## Biolugia
A mennula hè liata à i fondi mobili è si trova par u più annantu à a rena o a fanga trà 5 è 500 m di fondu marinu. Si poni dinò truvà i ghjovani frà i scogli o i pratulini marini. 

### Ripruduzzioni
A mennula si ripraduci d'istatina è di vaghjimu. I femini diponini grandi quantità d'ova chì sò ficundati da i masci. A mennula hè ermafrudita, esci masciu è diventa femina incù l'ità. Eppuri certi pesci escini femini quandu certi altri inveci fermani masci tutta a vita.

## Ripartizione
A mennula hè prisenti in acqui marini di iu mari Atlanticu urientali, da u mari di u Nordu sinu à a costa punenti di l'Africa. Omu a trova dinù in u Mediterraniu, induv'eddu hè abundanti longu à i costi rucciosi. 
### In Corsica
A mennula hè assà cumuna in Corsica.

## Tassonumia
*Pagellus acarne* hè qualchì volta designatu sottu u nomu di Pagellus bogaraveo in a litteratura scentifica. Apparteni à u genaru Pagellus, chì ragruppa parechji spezii di pesci di a famiglia di i Sparidae. 

## Cunsirvazioni
A mennula hè una spezia abbastanza cumuna è ùn hè micca cunsidarata com'è minacciata. Eppuri, a pesca eccessiva è a distruzzioni di u so ambienti naturali poni custituiscia minacci par a so pupulazioni à longu andà. Hè dunqua impurtanti di metta in campu in certi lochi i misuri di cunsirvazioni par prisirvà 'ssa spezia è garantiscia a so perennità in l'ecusistemi marini. 

## Gastrunumia
Incù una carri d'ottima qualità, a mennula hè piuttostu arrustita, ed hè dunqua ricumandatu di fà la marinà in l'oliu d'alivi è u sali mentri uni pochi di ori nanzi a cucera.

## Noti


## Bibliugrafia
* Tito de Caraffa, *Assaghju annantu à i pesci di u litturali di Corsica*, Bullitinu di a Sucità di scenzi storichi è naturali di Corsica, stamparia Ollagnier, Bastia, 1902
* Petru Casanova, *Motti*, Albiana, 2010
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturali Regiunali di Corsica (in francesu)
* Rughjeru Miniconi, Parlata aghjaccina cittatina è paisana, Ed. A Barcella, 2017.

## Liami
* ''I pesci marini'', Uffiziu di l'Ambienti di a Corsica

## Altri prugetti
*  ''Pagellus acarne'' annantu à Wikimedia Commons.
Enciclupedìa

Un**'enciclupedìa**, **enciclopedìa**, **anciclupidia** (in córsu nustrali) oppuru **enzicropedìa** o **encicropedia** (in sassaresu) è un'óbara ischritta chi cunteni la sisthematizzazioni di la sabiènzia umana, d'unu o più argumenti, pa esémpiu un libru chi tratta di tutti li cunniscienzi, di tutti l'arthi oppuru d'una sciènzia o d'un'arthi in parthicurari.

Lu nommu latinu "*encyclopædia*" veni da l'ipprissioni in greggu di Plutarco "*ἐγκύκλιος παιδεία*" (prununziaddu "enkyklios paideia") chi significa "cècciu di li disciprini".

Sinónimi di la paràura poni assé: **dizziunàriu**, **lèssicu**, **glossàriu**, **vucaburàriu**. 

Fabiddendi a lu sensu figuraddu, "enciclupedìa" dischribi 'na passona assai isthruidda: "*Issu omu hè una vera enciclupedìa.*"

## Noti


## Fonti
* Vichipedìa sassaresa
* Infcor
Gian Paolo Bazzoni/sassaresu

***Pà veda a virsioni in corsu nustrali di ssu artìculu, clicca [[Gian Paolo Bazzoni|quì]].*** 
----------------------------------------------------------------------------------------------------------------------------------------------------------

**Gian Paolo Bazzoni** (* 17 d'abriri 1935, Posthudòrra, † 11 di fribbàggiu 2014, Sàssari) è isthaddu un ischrittori, puetu e drammaturghu sassaresu-italianu. 

## Biugrafia
Ha pubbriggaddu l'accoltha di versi *Cosi e passunàggi di Posthudòrra*, lu rumanzu *Una fabbrica di sogni* e una dezina di cumédii in diarettu sassaresu, e puru numarosi probi di la linghìsthica e la frasiorogìa di la linga turritana.

## Noti


## Fonti
* Vichipedìa sassaresa

## Liadduri
* Orthografia - Bazzoni: Gumenti si schribi in sassaresu/Urtugrafìa: Comu si scrivi in sassaresu 

* Inteivvistha a G.P. Bazzoni/Intarvista à G.P. Bazzoni (2011) 
* Un' althra inteivvistha/Un' antra intarvista (2012)
Pascal Marchetti

**Pascal Jacques Vincent Marchetti** (natu u 19 di marzu 1925 in Santu Niculaiu di Moriani, mortu u 17 di maghju 2018 in Parigi) hè statu un linguistu é autore córsu. Era unu di i persunaghji più importenti in a ricerca, a normalizazione é a promozione di a lingua córsa.

## Biugrafìa
Pascal "Pasquale" Marchetti era figliolu di u corsistu Alexis Marchetti (dettu "Alessiu", 1886-1951).
 
Marchetti hè statu prufessore in Parighji, Bulogna é Nàpuli. 
Hà cullaburatu, incù frà altri Dumenicantone Geronimi, Gilbert Romani, Rinatu Coti.

Lessicògrafu, ellu hà editatu u dizziunàriu trilingue córsu-talianu-francese "L'usu córsu" (2001), chi face autorità.

## Òpere
* *Intricciate è cambiarine* (1971)
* *U corsu senza straziu* (1974)
* *L'usu córsu* (2001)

## Riferimenti
* MARCHETTI Pascal Jacques Vincent
* cronicadiacorsica.ovh/RepertoireM.html
## Ligami
*  Liggì l'arthìcuru innantu a la ''Sassaripedia'' - Leghje st'artìculu nant'à a Wikipedia sassarese
Charles Dickens

**Charles John Huffam Dickens** (prununziatu ), natu in Landport, vicinu à Portsmouth (Hampshire)/Inghilterra, u 7 di ferraghju 1812 é mortu in Gad's Hill Place (Higham/Kent)/Inghilterra, u 9 di ghjugnu 1870 (à 58 anni), hè cunsideratu cume u più maiò rumanzieru di l'èpica vittoriana. Hè l'autore di i libri famosi *[[Oliver Twist]]* (1837-1839), *[[Un cantu di Natale]]* (1843), *[[David Copperfield]]* (1849-1850) é *[[E Grande Speranze]]* (1860-1861).
Oliver Twist

***Oliver Twist*** hè a segonda rumanza di Charles Dickens, é fù prima publicata comu un serial 1837–39. U filmu d'animazione musicale americanu *[[Oliver & Company]]* hè basatu annantu à u rumanzu.